pomôžme bračekom bez otecka pokračovať ďalej 🧡 ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
5 príbehov, ktoré dokážeme zmeniť
Podarilo sa mu zachrániť synčekov, ale sám pritom prišiel o život. Pozdravujeme Obyčajná jazda autom začiatkom augusta zmenila Anite a jej dvom malým synčekom život. Zrazili sa s kamiónom, ktorý dostal v zákrute šmyk. Ich ocko svojou duchaprítomnosťou rýchlo strhol volant a tým zachránil manželke aj synčekom život. Sám však pri nehode zahynul. Mladší synček má ešte len dva roky, mamička je s oboma chlapčekmi na materskej dovolenke. V čase najväčšieho smútku však musí myslieť na množstvo výdavkov, vrátane hypotéky. Pomôžme dvom bračekom s mamičkou zvládnuť toto náročné obdobie.
Pomôžme bračekom bez otecka
Dajme Alexkovi lepší život
Alexko má obrnu a nevidí, no rodina mu túži dať krajší život. Pomôžme im. Alexovi rodičia vychovávajú vlastné i adoptované deti, ale ľúbia ich všetky rovnako. Aj Alexka, ktorý má viacero ťažkých diagnóz: detskú mozgovú obrnu, epilepsiu, je úplne nevidiaci a dýcha cez tracheostómiu. Chlapček ale aj tak rozdáva rodine lásku a úsmev. Má šťastie na rodinu, ktorá sa o neho stará, ale jeho rodičia musia všetku starostlivosť platiť sami - či už sú to špeciálne lieky, pomôcky, alebo cestovanie k lekárom cez celé Slovensko. Pomôžme Alexkovi aj napriek ťažkej chorobe žiť s úsmevom.
Dajme Alexkovi lepší život
Pomôžme queer komunite
Pomôžme získať spravodlivosť tým, ktorí sú po zmene ústavy v ohrození Iniciatíva Inakosť už 18 rokov pomáha LGBTI+ ľuďom a ich blízkym. Teraz, po náhlej zmene ústavy, potrebuje táto komunita pomoc ešte viac. Dúhové rodiny stratili akékoľvek právne uznanie a životy transrodových a intersex ľudí sa ocitli v ohrození. Poslednou možnosťou, ako sa brániť, sú medzinárodné inštitúcie. Pomôžme im iniciovať strategické súdne spory, aby mohli dosiahnuť spravodlivosť. Umožnime im vytvárať bezpečnejšiu a férovejšiu spoločnosť pre nás všetkých.
Pomôžme queer komunite
Soli dar ita mení životné príbehy Aj tento týždeň je tu príbeh, ktorý ste pomohli zmeniť k lepšiemu. Tentoraz je to maličký Martinko, ktorý vďaka vám mohol absolvovať životne dôležitú operáciu v zahraničí. Má len jednu obličku, epilepsiu, problém so štítnou žľazou i s močovou rúrou. Preto nutne potreboval niekoľko operácií, s ktorými si slovenskí lekári nevedeli rady. “Vďaka vašej obrovskej solidarite a dobrote sa nám podarilo za krátku dobu vyzbierať takmer celú sumu 15 000 € na prvú operáciu, čo je pre nás neuveriteľná pomoc a nádej,” píšu Martinkovi rodičia. Práve vaša podpora tomuto chlapčekovi zmenila život.
Dajme Stanislavovi vozík
Starý vozík doslúžil, nový nepreplatia. Stanislav je bezmocný. Stanislav má 54 rokov, a už od detstva žije so svalovou dystrofiou. Preto sa dokáže pohybovať len na elektrickom vozíku a vyžaduje celodennú pomoc asistenta. Ale aj Stanislav túži plnohodnotne žiť. Jeho elektrický vozík, ktorý mu nahrádza ruky aj nohy, však už po rokoch doslúžil. Zdravotná poisťovňa neschválila jeho opravu. Navrhla mu, aby si radšej kúpil nový. Z neho však úrady preplatia len pätinu - a zvyšných 12 000 eur musí Stanislav zaplatiť sám. Nedovoľme, aby stratil možnosť pohybu a pomôžme mu spoločne.
Darujme Stanislavovi vozík
Získajte Knihu kuchársku
Čo na nedeľný obed? Tymián vám ho zachráni. Dalibor, známy aj ako Pán Tymián, už roky učí ľudí láske k vareniu a dobrému jedlu. Jeho nová Kniha kuchárska má presne tento cieľ: naučiť ľudí, aby sa nebáli varenia,a prináša do kuchyne viac sebavedomia aj radosti. Je plná jednoduchých, chutných a overených receptov, ktoré naozaj fungujú. Navyše sú napísané jednoducho a prakticky. K nim patria aj užitočné tipy a postrehy, ktoré sa pri varení nesmierne zídu. S Knihou kuchárskou už viac nebudete musieť premýšľať, čo dnes pripraviť na večeru!
Získajte Knihu kuchársku
Košice, príďte zistiť, ako získať peniaze na svoj projekt Po letnej pauze sa opäť rozbiehame po Slovensku s roadshow, v ktorej vám prezradíme dobré rady a tipy, ako získavať financie na svoj vysnívaný projekt, liečbu či neziskovku. 15. októbra o 18:00 vás v Tabačke privítame na prednáške pre všetkých, ktorí chcú vedieť viac o fundraisingu Deň na to, 16. októbra, sa môžete prihlásiť na osobné konzultácie s našim tímom. Ak máte projekt, ktorý už má reálne obrysy, radi vám pomôžeme vymyslieť, ako naň získať financie čo najlepšie
Prihláste sa na prednášku alebo konzultáciu
Prihláste sa na prednášku alebo konzultáciu
Sme vďační, že nám spolu pomáhate meniť ľudské osudy a tvoriť tak solidárnejšiu krajinu.
Dobrota z Donio
Na Donio meníme príbehy, na ktorých záleží: Prepájame dobročinný, verejnoprospešný a komerčný svet Zakladateľom kampaní odovzdávame 100 % získanej sumy Všetky bankové poplatky hradíme my
Tento e-mail bol odoslaný na adresu xxx@ureader.com. Odosielatelom je Dobrota z Donio, ahoj@donio.sk.
Z odberu sa môžete .

Rádi doručujeme e-maily, které pomáhají. www.smartemailing.cz
Jsme partner českých firem pro efektivní marketingovou komunikaci, která pomáhá i vydělává.